Zaproszōm na nastympne ślōnski relacje na żywo. Bele yno z lepszym zakōńczyniym…
Niystety. Statystyki z drugij czynści szpilu ofyn godajōm kto samek mioł wiyncyj do godki. Szkoda jednak tych bramek. Górnik bōł blisko, chocioż tego jednego punktu, ale z drugij strōny mōg stracić nawet pora bramek wiyncyj.
Po ptokach. Darymnie to wyglōndało w drugij połowie. Górnik przegrywo piyrszy szpil w sezōnie.
90+3 min. – Jeszcze kartka do Kosznika. Musi poleżeć chwila na zolu Legionista.
90+1 min. – Szpetny faul Vrdoljaka i kartka.
90 min. – 3 minuty doliczōnego czasu…
90 min. – Legia utrzimuje bal daleko od swojij bramki.
88 min. – Wartko mōg odpedzieć Górnik. Atakowany Nakoulma kopnōł wysoko do luftu z wysokości 11 metra!
Vrdoljak trefio w lata a bal spaduje gynał pod nogi Jodłowca. Jes brama.
86 min. – Brama do Legii! Pierōnowy cufal i 2:1!
85 min. – Rōg do Legii
84 min. – Cyntymetry brakły coby Radović przelobowoł Steinborsa!
83 min. – Fol walki w środku pola. Obie ekipy chcōm trzech punktōw.
81 min. – W kōncu gra sie trocha wyrownała, ale sztyjc trza dować pozōr ze zadku.
80 min. – Tera szlag Olkowskigo. Kieby bal odbiōł sie od zola kōnsek bliżyj Skaba miołby biyda to chycić.
79 min. – Kōntra Górnika, ale Legia juz zdōnżyła wrōcić.
77 min. – Z kożdego placu na boisku klupiōm tera na bramka Górnika gospodorze.
76 min. – Ojamaa wloz jak w masło fōrt pod piōnty meter od bramki, ale obrōna zaś lepszo.
75 min. – Brzyski tak fōmlowoł, że sōm sie w tym patraciōł. Bal na ausie.
74 min. – Urban wkldzo na boisko Helio Pinto. Na ławce już zicnōł se Furman.
73 min. – Szlag Brzyskigo i dobitka Radovicia. Zaś sie zamloło.
72 min. – I zaś zmiana w Górniku. Iwan za Sobolewskigo.
71 min. – Obalōny Małkowski. Goście wkludzajōm bal do gry ze swojij połowy.
69 min. – Radović wkrynco w zol obrōńcōw Górnika w ich szesnostce, ale bydzie z tego yno rōg.
68 min. – Gancarczyk włazi za Augustyna. Fyrlo tera coroz bardzij w składzie Nawałka. Staro sie obudzić swojo drużyna jak yno sie do.
67 min. – Chocioz tera dobrze fechtnōł sie Kosznik. Jes dograni do srodka, ale ni mo kto tego zawrzeć.
66 min. – Straciōł tera Górnik pōmysł na gra z przōdku…
65 min. – Długo akcja Legii zakōńczōno mocnym szlagiym Radovicia. Wele słupka.
63 min. – Górnik w kōńcu wyłazi ze swojij połowy.
62 min. – Madej może już ciś sie kōmpać. Za niego włazi Małkowski.
61 min. – Brzyski klupnōł w mur.
61 min -. Nakoulma fauluje pora cyntymetrōw przed liniōm szesnostego metra.
60 min – Praje do swojij bramki bal wraziōł jedyn z obrōńcōw Górnika!
58 min. – Sztyjc bajzel w obrōnie gości. Vrdoljak mioł już praje pusto brama. Do szlagu na szczynści niy doszło. W wielkim miszōngu kierys to jednak wybiōł.
57 min. – Niypewnie gro tera defynsywa Górnika.
55 min. – Strata Górnika. Za spokojnie klepali se w obrōnie. Na szczynści nic groźnego sie z tego niy złōnaczyło.
53 min. – Cyntralnie w gymba balym dostoł Vrdoljak. Leży…
52 min. – W dwóch ciepli sie na Rzeźniczaka Grubiorze. Tyn jednak poradziōł utrzimac sie przi balu i zrobic ,,wyjazd”
50 min. – Ojamaa zawalōł dobro akcjo Legii. Steinbors chycioł pewnie jego dograni do środka.
48 min. – Krōtko rozegrany rōg w porze Mączyński-Prezes. Z cyntry nic jednak ni ma.
47 min. – Wysoko atakuje obrōńcy Legii Nakoulma. Trocha musioł go wylynkać. Rozfechtowany Prezes to pierōnowe zagrożyni do przeciwnika.
46 min. – Nazot na murawie. Jadymy z tym światym…
Kōnsek chwili na analiza powtórek… Widzymy jeszcze roz jak Ojamaa odbijo sie jak ping-pōng od obrōńcy Górnika i lygo w szesnostce jak paniczka. Jo by samek elwra na pewno niy gwizdnōł…
Kōniec piyrszej połowy. Szpil rychtyk może sie podobać. Szkoda yno tego elwra…
45 +2 – Elegancko bal na klata przijmuje… Nawałka. Tryner pokozoł, że zno sie na swojij robocie niy yno w teorii.
45 +1 – Sobolewski zagrywo w uliczka. Kieby bal trefiōł do Zachary byłoby rychtyk ciekawie.
45 min. – Syndzia dociepuje jeszcze 2 minuty w gratisie.
43 min. – Na razie 11 fauli Górnika przi trzech Legii. Synki z Zabrzo niy oszczyndzajōm rywala.
40 min. – Furman straciōł bal w środku pola jak bajtel, kiery piyrszo roz gro we fusbal. Skuli tego Mączyński znod sie w dobrej sytuacji i bōł blisko klupniyncio gola, ale bal pofurgnōł nad latōm.
40 min. – Blisko do sia podłazōm tera fusbalyry obu ekip
39 min. – Po rogu Legii od bramki zaczyno Steinbors.
38 min. – Nakoulma dostoł kartka za wybici bala po gwizdku, ale po akcji dugoł go tyż Brzyski. Tymu chopowi karteczka tyż by sie noleżała.
36 min. – Z placu gry śloz kōntuzjowany Kosecki. Na wartko szczewiki musioł obuwać Żyro.
35 min. – Wartko odmiynio sie sam sytuacjo. Faul, po kierym arbiter pokozoł na wopno bōł przinajmij wōntpliwy…
34 min. – Vrdoljak pewnie trefio na 1:1
33 min. – Elwer do Legii i kartka do Przybylskigo!
31 min. – Mōndrze zachowoł sie Sobol. Spokojnie zareagowoł na pretynsje Radovicia, czym jeszcze bardzij go poszterowoł. Radovic tyż dostowo kartka.
31 min. – Sobolewski zatrzimoł kōntra Radovicia. Żōłto kartka bez godki…
30 min. – Górnik z wolnego. Legia miała biyda tera wylyź spod swojij bramki. Dobrze wysoko wyłazi na presa Górnik.
28 min. – W stylu Prezesa w szesnostka próbowoł wlyź Ojamaa. To jednak ni ma to…
Elegancko zafyrloł balym Nakoulma. Żodyn niy poradziōł zatrzimać rozfechtowanego Prezesa. Bal w kōńcu trefiōł do Madeja, kiery technicznym szlagiym z wele 12 metra wycylowoł w sōm winkel.
24 min. – Madej wrażo bal do siatki 0:1!
23 min. – Olkowski obalōny pod szesnostkōm gospodorzy. Tym razym ni ma faulu.
22 min. – Zaś faule. Na zolu przody Vrdoljak, niyskorzij Radović.
20 min. – Szlag Ojaamy leci wele słupka. Legia zaczyno mieć coroz wiyncyj do godki.
19 min. – Tera dobrze fechtnōł sie na lewej Kosecki. Na szczynści ta akcjo Legii kōnczy sie darymnōm cyntrōm Brzyskigo. Torman zaczyno z piōntego metra.
17 min. – Kosecki wyciynty rowno z zolym. Ostro jak pierōn, ale sztyjc bez kartek.
16 min. – Przybylski lygo na zol po tym jak przi próbie wybicio bala szkopyrtkōm, przitrzimywoł go Legiōnista. Faul.
15 min. – Dobry prostopadły bal do Zachary, ale syndzia przerywo gra. Bezmała kaś był faul…
13 min. – Radović oddowo szlag. Bal w trybunach.
12 min. – Zdo sie, że na razie bardzij szarpiōm ,,Grubiorze”
11 min. – Po cyntrze Brzyskigo z wolnego i małym miszōngu w szesnostce Górnika na spolōnym znod sie Jodłowiec.
9 min. – Kosznik chyto przeciwnik i jes faul. Na razie syndzia niy szuko kartek po kapsie…
7 min. – W odpowiedzi kōntra Nakoulmy zakōnczōno szlagiym ,,Pōnbōczkowi w łokno”
6 min. – Furman zagrywo długi bal z wolnego. Bal furgnie z głymboko. Torman pewnie chyto.
5 min. – Skaba przecino cyntra Kokoszki. Było groźnie. Tamek za nim juz yno czekoł na bala Zachara.
3 min. – Tera Olkowski elegancko wywalczōł se niezły kōnsek wolnego placu w szesnostce Legii, ale jego dograni do środka niczego niy prziniōsło.
2 min. – Górnik próbuje przecis sie pod bramka gospodorzy prawōm strōnōm.
1 min. – Przybylski podowo do Nakoulmy i zaczyno sie 111. szpil Górnika z Legiōm. Historio zobowiōnzuje. Trza sam dzisio pokozać klasa…
Tak jak już spōminołech w zapowiedzi. Szpile Górnika z Legiōm nigdy niy sōm o ,,czopka śliwek”. Dzisio dodatkowo grōmy o plac lidera…
17:58 Fusbaliści obu ekip gynał wyłażōm na murawa stadiōnu w Warszawie
Składy:
Legia: Wojciech Skaba, Łukasz Broź, Jakub Rzeźniczak, Tomasz Jodłowiec, Tomasz Brzyski, Henrik Ojamaa, Ivica Vrdoljak, Dominik Furman, Miroslav Radović, Jakub Kosecki, Marek Saganowski
Górnik: Pāvels Šteinbors, Paweł Olkowski, Błażej Augustyn, Oleksandr Szeweluchin, Rafał Kosznik, Prejuce Nakoulma, Radosław Sobolewski, Krzysztof Mączyński, Mariusz Przybylski, Łukasz Madej, Mateusz Zachara
Syndzia: Daniel Stefański (Bydgoszcz)
Legia vs Górnik! Zaproszōm fest na relacjo na żywo z szpilu, kiery bez godki jes szlagrym tej kolejki. Dejcie pozōr zaczynōmy już pora minut przed godzinōm 6…
szl_Latn szl_Latn szl_Latn pol_Latn hrv_Latn szl_Latn szl_Latn szl_Latn szl_Latn pol_Latn bam_Latn nob_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn slv_Latn szl_Latn szl_Latn szl_Latn bam_Latn pol_Latn szl_Latn szl_Latn szl_Latn pol_Latn szl_Latn kmr_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn pol_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn